Aalborg Stiftstidende, 1831-06-13
Det udmærkede Medlem af Underhuset, som mod Enden af sidste Parlementsforsamling fremkom med et dernes Bedste, har forkyndt sin Beslutning at gjentage samme. Fornuftens Magt drev dette, under sidste Møde, gjennem første Jnstants, til Trods for Magthavernes Modstand. Fornuften og Magten ere nu paa een og samme Side, og vi nære ingen Tvivl om, at de jo forenede ville tilkjæmpe sig en afgjørende Seier. For at bidrage vor Deel til retfærdige Grundsætningers Fremme, ville vi i muligste Korthed, overskue nogle af de Grunde - eller rettere Phraser, som man behager at kalde Grunde - man har fremsat for at opretholde et System, fuldt af Urimelighed og Ubillighed. - Constitutionen - siger man -er i Grunden christelig: at give Jøder Adgang til Embeder, var altsaa at omstyrte Constitutionen. Ei heller forurettes Jøden ved Udelukkelse fra politisk Magt; thi intet Menneske har Ret til Magt. Et Menneske har Ret til sin Eiendom, et Menneske har Ret til personlig Beskyttelse; disse Rettigheder indrømmer Loven Jøderne, og at krænke disse, vilde være grusomt. Men at tilstæde Nogen politisk Magt, er blot en Gunstbeviisning; og intet Menneske kan med Rette klage over, at han udelukkes fra denne. - Vi kunne ikke Andet, end beundre Sindrigheden i det Paafund at tage Bevisets Vægt bort fra dem, hvem det egentlig vedkommer, og som - rimeligviis - ville finde det meget besværligt. Visselig, ingen Christen kan nægte, at ethvert menneskeligt Væsen har Ret til at nyde enhver Gunst, som ei skader Andre, og ligeledes Ret til at forskaanes for enhver Ydmygelse, som ei gavner Andre. Men er det ikke en Kilde til Ydmygelse for hvilkensomhelst Menneskeklasse, at den udelukkes fra politisk Magt? J dette Tilfælde har denne Klasse, efter christelige Grundsætninger, Ret til at skaanes for denne Ydmygelse, med mindre det kan bevises, at dens Udelukkelse er nødvendig til at afværge noget større Onde. Denne Paastand taler aabenbarligen for Tolerance. - At man hidtil saalænge har taalt, at Cahtoliker og Jøder ansaaes som uberet, tigede og uduelige til Embeder, kommer deraf, at man ikke havde overveiet, hvad en Regjerings Hensigt monne være. Vi høre om "væsentlig protestantiske Regjeringer, og "væsentlig christelige Regjeringer. - Ord, der have netop ligesaa megen Betydning som væsentlig protestantisk Kogekunst og væsentlig christelig Ridekunst. Regieringen er til for at vedligeholde Rolighed - for at tvinge os til at afgjøre vore Stridigheder ved Lovens Kiendelser, istedetfor ved Slagsmaal - for at tvinge os til at afhjælpe vore Mangler ved Arbeide istedetfor ved Stjælen og Røven. Disse ere de eneste Operationer, hvortil Regjeringsmaskineriet er skikket - de eneste, som vise Regjeringer søge at udføre. Dersom der er nogen Folkeklasse, som enten ikke er eller ikke anseer sig selv interesseret i Eiendoms Sikkerhed og Ordens Vedligehold, da burde en saadan Klasse ikke deeltage i den Magt, der er oprettet for at sikkre Eiendomme og holde Orden. Men vi ere ikke istand til at indsee, at sen Mand skulde være mindre skikket til at udøve denne Magt, fordi han bærer et langt Skjæg, fordi han sitte spiser Flesk, fordi han gaaer i Synagogen om Løverdagen, istedet for at gaae i Kirke om Søndagen.